Stesen LRT Miharja

Stesen LRT Miharja ialah stesen LRT yang terletak di Pudu, Kuala Lumpur, Malaysia di mana perkhidmatan Laluan Ampang berkhidmat di stesen ini. Stesen ini dinamakan sempena lokasi stesen yang terletak di kompleks Flat Miharja. Stesen ini dibuka kepada awam pada 16 Disember 1996. Jajaran LRT ini antara Chan Sow Lin dengan Ampang menggunakan jajaran KTM lama antara Ampang Junction dengan Ampang. Jajaran KTM ini sepanjang  pada asalnya dibuka pada 1 Mei 1914.

Ciri-ciri stesen

Lokasi
Stesen ini terletak di sepanjang Jalan 1/93, Taman Miharja, Kuala Lumpur. Di sebelah timur laut stesen adalah kompleks Flat Miharja dan di sebelah selatan stesen adalah persimpangan Ikan Emas  Lebuhraya Sungai Besi (Besraya). Juga terletak berhampiran stesen ini adalah pusat membeli belah Viva, Hotel Vivatel Kuala Lumpur dan SMK Miharja.

Pelan stesen

Stesen ini adalah stesen atas tanah dimana aras platform terletak di atas tanah. Stesen ini mempunyai dua platform sisi untuk perkhidmatan Laluan Ampang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif. Selain itu, terdapat kemudahan parkir disediakan oleh Dewan Bandaraya Kuala Lumpur (DBKL).

Rujukan

Laluan Ampang
Stesen RapidKL